CELEX: 32016D2065
Language: fi
Date: 2016-11-24 00:00:00
Title: Komission täytäntöönpanopäätös (EU) 2016/2065, annettu 24 päivänä marraskuuta 2016, korkeapatogeenisen lintuinfluenssan H5N8-alatyypin esiintymiseen Tanskassa liittyvistä tietyistä suojatoimenpiteistä (tiedoksiannettu numerolla C(2016) 7737) (ETA:n kannalta merkityksellinen teksti )

25.11.2016   
            
            
               FI
            
            
               Euroopan unionin virallinen lehti
            
            
               L 319/65
            
         KOMISSION TÄYTÄNTÖÖNPANOPÄÄTÖS (EU) 2016/2065,
   annettu 24 päivänä marraskuuta 2016,
   korkeapatogeenisen lintuinfluenssan H5N8-alatyypin esiintymiseen Tanskassa liittyvistä tietyistä suojatoimenpiteistä
   
      
         (tiedoksiannettu numerolla C(2016) 7737)
      
   
   (Ainoastaan tanskankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Lintuinfluenssa on lintujen, siipikarja mukaan luettuna, tarttuva virustauti. Lintuinfluenssavirusten aiheuttamat tartunnat kotieläiminä pidettävässä siipikarjassa aiheuttavat taudin kahta päämuotoa, jotka eroavat toisistaan virulenssiltaan. Matalapatogeeninen muoto aiheuttaa yleensä ainoastaan lieviä oireita, kun taas korkeapatogeeninen muoto aiheuttaa hyvin korkeaa kuolleisuutta useimmissa siipikarjalajeissa. Kyseisellä taudilla voi olla vakava vaikutus siipikarjankasvatuksen kannattavuuteen.
            
         
               (2)
            
            
               Vaikka lintuinfluenssaa esiintyy pääasiassa linnuissa, myös ihmiset voivat satunnaisesti saada tartunnan tietyissä olosuhteissa.
            
         
               (3)
            
            
               Lintuinfluenssan puhjetessa on olemassa vaara, että taudinaiheuttaja saattaa levitä muille tiloille, joilla pidetään siipikarjaa tai muita vankeudessa pidettäviä lintuja. Tämän tuloksena se voi levitä elävän siipikarjan tai muiden vankeudessa pidettävien lintujen tai niistä saatavien tuotteiden kaupan välityksellä yhdestä jäsenvaltiosta toisiin jäsenvaltioihin tai kolmansiin maihin.
            
         
               (4)
            
            
               Neuvoston direktiivissä 2005/94/EY (3) vahvistetaan tietyt ennalta ehkäisevät toimenpiteet lintuinfluenssan valvonnan ja varhaisen toteamisen osalta sekä sellaiset torjuntaa koskevat vähimmäistoimenpiteet, jotka on toteutettava, jos kyseisen taudin purkauksia ilmenee siipikarjassa tai muissa vankeudessa pidettävissä linnuissa. Direktiivissä säädetään suoja- ja valvontavyöhykkeiden muodostamisesta korkeapatogeenisen lintuinfluenssan taudinpurkauksen ilmetessä.
            
         
               (5)
            
            
               Tanska ilmoitti komissiolle korkeapatogeenisen lintuinfluenssan H5N8-alatyypin taudinpurkauksesta alueellaan sijaitsevalla tilalla, jolla pidetään siipikarjaa tai muita vankeudessa pidettäviä lintuja, ja toteutti direktiivin 2005/94/EY mukaisesti vaadittavat toimenpiteet, mukaan luettuna suoja- ja valvontavyöhykkeiden muodostaminen.
            
         
               (6)
            
            
               Komissio on tutkinut Tanskan direktiivin 2005/94/EY mukaisesti toteuttamat toimenpiteet ja katsoo, että kyseisen jäsenvaltion toimivaltaisen viranomaisen muodostamien suoja- ja valvontavyöhykkeiden rajat ovat riittävällä etäisyydellä tiloista, joilla taudinpurkaus on vahvistettu.
            
         
               (7)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määritellä pikaisesti unionin tasolla yhdessä Tanskan kanssa kyseisessä jäsenvaltiossa muodostetut suoja- ja valvontavyöhykkeet.
            
         
               (8)
            
            
               Näin ollen Tanskassa sijaitsevat suoja- ja valvontavyöhykkeet, joilla sovelletaan direktiivissä 2005/94/EY säädettyjä toimenpiteitä, olisi määriteltävä tämän päätöksen liitteessä, ja kyseisen aluejaon kesto olisi vahvistettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tanskan on varmistettava, että direktiivin 2005/94/EY 16 artiklan 1 kohdan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä olevassa A ja B osassa suoja- ja valvontavyöhykkeiksi luetellut alueet.
   2 artikla
   Tätä päätöstä sovelletaan 31 päivään tammikuuta 2017.
   3 artikla
   Tämä päätös on osoitettu Tanskan kuningaskunnalle.
   
      Tehty Brysselissä 24 päivänä marraskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).
   
      LIITE
      A OSA
      1 artiklassa tarkoitettu suojavyöhyke:
      
                  ISO-maakoodi
               
               
                  Jäsenvaltio
               
               
                  Koodi
                  (jos käytettävissä)
               
               
                  Nimi
               
               
                  Päivämäärä, johon asti voimassa direktiivin 2005/94/EY 29 artiklan mukaisesti
               
            
                  DK
               
               
                  Tanska
               
               
                   
               
               
                  Alue kattaa seuraavat:
               
               
                   
               
            
                   
               
               
                   
               
               
                  02217
               
               
                  Helsingørin kunnan osat (ADNS-koodi 02217) kolmen kilometrin säteellä GPS-koordinaateista N56.0739; E12.5144.
               
               
                  13.12.2016
               
            B OSA
      1 artiklassa tarkoitettu valvontavyöhyke:
      
                  ISO-maakoodi
               
               
                  Jäsenvaltio
               
               
                  Koodi
                  (jos käytettävissä)
               
               
                  Nimi
               
               
                  Päivämäärä, johon asti voimassa direktiivin 2005/94/EY 31 artiklan mukaisesti
               
            
                  DK
               
               
                  Tanska
               
               
                   
               
               
                  Alue kattaa seuraavat:
               
               
                   
               
            
                   
               
               
                   
               
               
                  02210
                  02217
                  02270
               
               
                  Helsingørin, Gribskovin ja Fredensborgin kuntien osien suojavyöhykkeen ulkopuolinen alue 10 kilometrin säteellä GPS-koordinaateista N56.0739; E12.5144.
               
               
                  22.12.2016
               
            
                   
               
               
                   
               
               
                  02217
               
               
                  Helsingørin kunnan osat (ADNS-koodi 02217) kolmen kilometrin säteellä GPS-koordinaateista N56.0739; E12.5144.
               
               
                  14.12.2016–22.12.2016